**De-i numai vis**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-i numai vis al minţii mele oarbe,

De-i prefăcut amor şi mincinos,

Nu-mi spune-acum, mai lasă-mă o oră

Aşa minţit, atât e de frumos!

Când, ostenit de vraja-acestei clipe,

Voi fi dormind la pieptul tău, visând

Tu să mă laşi, topindu-te în umbră

Şi-n viaţa mea să nu mai vii nicicând.

Eu m-oi trezi şi, când să strâng în braţe

Inima ta, vei fi de negăsit,

Şi-oi crede-atunci că nu-i fi fost aievea,

Că visul meu cu tine m-a minţit.

De e amor adevărat, îmi spune

Că eşti iubita mea şi n-ai să pleci

Şi, de-oi visa a noastră despărţire,

Cu un sărut tu lacrima să-mi ştergi.

Şi-apoi să mă cuprinzi domol în braţe,

Coşmarul să-l destrami la pieptul tău

Şi să-mi şopteşti că încă suntem tineri

Şi să îmi juri că ne-om iubi mereu.

Rescriere după o poezie din perioada liceului.